Ruojos valsčius

Ruojos valsčius () – Talsų savivaldybės administracinė teritorija Latvijoje, Rygos įlankos pakrantėje. Ribojasi su savo savivaldybės Mėrsrago, Kolkos, Dundagos, Lubės, Vandzenės ir Arlavos valsčiais. Didžiausios gyvenamosios vietovės – Ruoja (valsčiaus centras), Rudė, Kaltenė, Melnsilas, Gipka, Valgalciemas. Lyvių pakrantės dalis.

Istorija
1945 m. Lubezerės valsčiuje buvo įsteigta Ruojupės kaimo taryba. 1950 m. prie Ruojupės kaimo buvo prijungta dalis Jaunciemo sodžiaus ir Jūrmalos kaimo, 1954 m. – didžioji Lubezerės kaimo dalis, 1963 m. – dalis Kalkių kaimo. 1969 m. Ruojupės kaime esančiai Ruojai buvo suteiktas miesto tipo gyvenvietės statusas, o kaimą prijungė prie Ruojos kaip kaimišką teritoriją. 1991 m. Ruoja neteko miesto tipo gyvenvietės statuso ir kartu su kaimiška teritorija buvo pertvarkyta į valsčių. 2008 m. Ruojos valsčius susijungė su Mėrsrago valsčiumi ir sudarė Ruojos savivaldybę. 2011 m. Mėrsrago valsčius atsiskyrė nuo Ruojos ir tapo atskira Mėrsrago savivaldybe; Ruojos savivaldybė teritoriškai nebebuvo dalijama. Po 2021 m. administracinės teritorinės reformos Ruojos savivaldybė panaikinta, atnaujintas Ruojos valsčius Talsų savivaldybės teritorijoje.

Šaltiniai

Ruojos valsčius